CELEX: 62010CA0030
Language: lt
Date: 2011-02-10 00:00:00
Title: Byla C-30/10: 2011 m. vasario 10 d. Teisingumo Teismo (aštuntoji kolegija) sprendimas byloje ( Linköpings tingsrätt (Švedija) prašymas priimti prejudicinį sprendimą) Lotta Andersson prieš Staten genom Kronofogdemyndigheten i Jönköping, Tillsynsmyndigheten (Prašymas priimti prejudicinį sprendimą — Direktyva 80/987/EEB — 10 straipsnio c punktas — Nacionalinė nuostata — Įsipareigojimas apmokėti nepatenkintus darbuotojų reikalavimus — Netaikymas asmenims, kurie likus šešiems mėnesiams prieš pateikiant prašymą pripažinti įmonės, kurioje dirbo, nemokumą turėjo didelę jos dalį ir darė didelį poveikį jos veiklai)

2.4.2011   
            
            
               LT
            
            
               Europos Sąjungos oficialusis leidinys
            
            
               C 103/9
            
         2011 m. vasario 10 d. Teisingumo Teismo (aštuntoji kolegija) sprendimas byloje (Linköpings tingsrätt (Švedija) prašymas priimti prejudicinį sprendimą) Lotta Andersson prieš Staten genom Kronofogdemyndigheten i Jönköping, Tillsynsmyndigheten
   
   (Byla C-30/10) (1)
   
   (Prašymas priimti prejudicinį sprendimą - Direktyva 80/987/EEB - 10 straipsnio c punktas - Nacionalinė nuostata - Įsipareigojimas apmokėti nepatenkintus darbuotojų reikalavimus - Netaikymas asmenims, kurie likus šešiems mėnesiams prieš pateikiant prašymą pripažinti įmonės, kurioje dirbo, nemokumą turėjo didelę jos dalį ir darė didelį poveikį jos veiklai)
   2011/C 103/13
   Proceso kalba: švedų
   
      Prašymą priimti prejudicinį sprendimą pateikęs teismas
   
   
      Linköpings tingsrätt
   
   
      Šalys pagrindinėje byloje
   
   
      Ieškovė: Lotta Andersson
   
      Atsakovė: Staten genom Kronofogdemyndigheten i Jönköping, Tillsynsmyndigheten
   
   
      Dalykas
   
   Prašymas priimti prejudicinį sprendimą — Linköpings tingsrätt — 1980 m. spalio 20 d. Tarybos direktyvos dėl valstybių narių įstatymų, susijusių su darbuotojų apsauga jų darbdaviui tapus nemokiam, suderinimo, iš dalies pakeistos Direktyva 2002/74/EB, 10 straipsnio c punkto aiškinimas — Nacionalinės teisės aktai, kurie darbuotojo neįtraukia į sąrašą asmenų, kurių atžvilgiu taikomi įsipareigojimai apmokėti darbuotojų reikalavimus, remiantis tuo, kad jis pats ar kartu su savo artimais giminaičiais mažiau nei šešis mėnesius prieš pateikiant prašymą pripažinti nemokumą turėjo didelę darbdavio įmonės ar verslo dalį ir darė didelį poveikį jos veiklai.
   
      Rezoliucinė dalis
   
   2008 m. spalio 22 d. Europos Parlamento ir Tarybos direktyvos 2008/94/EB dėl darbuotojų apsaugos jų darbdaviui tapus nemokiam (kodifikuota redakcija) 12 straipsnio c punktas turi būti aiškinamas taip, kad jam neprieštarauja nacionalinės teisės nuostata, kurioje darbuotojui nenumatyta nepatenkintų reikalavimų apmokėjimo garantija remiantis tuo, kad jis pats ar kartu su savo artimais giminaičiais šešis mėnesius prieš pateikiant prašymą pripažinti įmonės nemokumą turėjo didelę šios įmonės dalį ir darė didelį poveikį jos veiklai.
   
      (1)  OL C 100, 2010 4 17.